Пакарыстацца гэтым калідорам заўсёды было шмат ахвотнікаў. Мала хто з іх прасіў дазволу, большасць ішла са зброяй у руках. А дужэйшыя імкнуліся запанаваць тут назусім, выцесніўшы гаспадароў у палескія балоты. Але нярэдка і нашым продкам рабілася цесна ў сваіх абшарах. İ яны, адгукаючыся на покліч крыві, ішлі на край зямлі. İшлі на ўсе чатыры бакі свету – да заснежаных гор і салёных марскіх узбярэжжаў, пакідаючы за сабою пыл і попел. İ калі на шырокім полі, каб развязаць спрэчкі, сыходзілася мноства ўзброеных ваяроў, тады пачыналіся бітвы. Найбуйнейшыя з іх часта вырашалі лёс плямёнаў і цэлых народаў, мянялі далейшую хаду гісторыі.